CELEX: 62013CN0114
Language: sk
Date: 2013-03-11 00:00:00
Title: Vec C-114/13: Návrh na začatie prejudiciálneho konania, ktorý podal Arbeidshof te Antwerpen (Belgicko) 11. marca 2013 — Theodora Hendrika Bouman/Rijksdienst voor Pensioenen

25.5.2013   
            
            
               SK
            
            
               Úradný vestník Európskej únie
            
            
               C 147/12
            
         Návrh na začatie prejudiciálneho konania, ktorý podal Arbeidshof te Antwerpen (Belgicko) 11. marca 2013 — Theodora Hendrika Bouman/Rijksdienst voor Pensioenen
   (Vec C-114/13)
   2013/C 147/22
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Arbeidshof te Antwerpen
   
      Účastníci konania pred vnútroštátnym súdom
   
   
      Žalobkyňa: Theodora Hendrika Bouman
   
      Žalovaný: Rijksdienst voor Pensioenen
   
      Prejudiciálna otázka
   
   Má sa časť dávky AOW vyplatenej holandskému rezidentovi, ktorá je založená na dobe poistenia, počas ktorej sa môže tento holandský rezident na základe jednoduchej žiadosti vzdať poistenia v holandskom systéme, a teda povinnosti platiť príspevky do tohto systému, čo počas obmedzeného obdobia aj skutočne urobil, považovať za dávku poskytovanú na základe nepretržitého voliteľného poistenia v zmysle článku 46a ods. 3 písm. c) nariadenia č. 1408/71 (1), takže pri uplatnení antikumulatívneho ustanovenia v článku 52 § 1 bodu 1 belgického kráľovského nariadenia z 21. decembra 1967 o všeobecnom systéme starobných a pozostalostných dôchodkov zamestnancov nemožno túto časť zohľadniť?
   
      (1)  Nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva (Ú. v. ES L 49, s. 2; Mim. vyd. 05/001, s. 35).